A B3-vitamin az elfogyasztott táplálékot segít energiává alakítani. Fontos szerepe van a sejtek növekedésében, fejlődésében és működésében. Részt vesz a normál energiatermelő anyagcsere-folyamatokban. Hozzájárul az idegrendszer normál működéséhez, a sejtek oxidatív stresszel szembeni védelméhez, a normál pszichológiai funkció fenntartásához, a fáradtság és a kifáradás csökkentéséhez. Elengedhetetlen az egészséges bőr fenntartásához. Gyakran használják akne-ellenes kozmetikumokban a faggyútermelést csökkentő hatása miatt. Vízoldékony vitamin, így a szervezet nem tudja jelentős mennyiségben elraktározni, pótlására tehát folyamatosan szükség van.